CELEX: 32011R1191
Language: ro
Date: 2011-11-18 00:00:00
Title: Regulamentul de punere în aplicare (UE) nr. 1191/2011 al Comisiei din 18 noiembrie 2011 de modificare a Regulamentului (UE) nr. 479/2010 de stabilire a normelor de implementare a Regulamentului (CE) nr. 1234/2007 al Consiliului în ceea ce privește notificările statelor membre către Comisie în sectorul laptelui și produselor lactate

19.11.2011   
            
            
               RO
            
            
               Jurnalul Oficial al Uniunii Europene
            
            
               L 302/30
            
         REGULAMENTUL DE PUNERE ÎN APLICARE (UE) NR. 1191/2011 AL COMISIEI
   din 18 noiembrie 2011
   de modificare a Regulamentului (UE) nr. 479/2010 de stabilire a normelor de implementare a Regulamentului (CE) nr. 1234/2007 al Consiliului în ceea ce privește notificările statelor membre către Comisie în sectorul laptelui și produselor lactate
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 192 alineatul (2), coroborat cu articolul 4,
   întrucât:
   
               (1)
            
            
               Articolul 2 alineatul (4) din Regulamentul (UE) nr. 479/2010 al Comisiei (2) prevede că „prețul la poarta fabricii” notificat de statele membre Comisiei trebuie să se refere la vânzările care au fost facturate în perioada de referință.
            
         
               (2)
            
            
               Deși facturile sunt documente contabile oficiale și fiabile, restricționarea sursei prețurilor exclusiv la facturi poate împiedica statele membre să utilizeze alte surse de prețuri fiabile și disponibile. În funcție de produs, aceste alte surse de prețuri fiabile și disponibile pot reflecta mai bine situația predominantă pe piață. Prin urmare, trebuie să se permită, de asemenea, notificarea prețurilor care rezultă din contractele încheiate în perioada de referință.
            
         
               (3)
            
            
               Practica a demonstrat că termenul limită pentru notificarea prețurilor lunare, menționat la articolul 2 alineatul (2) din Regulamentul (UE) nr. 479/2010, este dificil de respectat în mai multe state membre și nu le permite acestora să furnizeze Comisiei prețurile definitive. Exactitatea prețurilor notificate trebuie îmbunătățită prin extinderea termenului limită.
            
         
               (4)
            
            
               Este oportun să se descrie mai bine metoda de anchetă utilizată în ceea ce privește originea datelor referitoare la prețuri și metoda de colectare a datelor pe care trebuie să o aplice autoritățile competente.
            
         
               (5)
            
            
               Este necesară reconcilierea informațiilor privind licențele de export notificate lunar de statele membre cu cele notificate zilnic. Prin urmare, în notificările lunare trebuie furnizate informații suplimentare.
            
         
               (6)
            
            
               Regulamentul (UE) nr. 479/2010 trebuie modificat în consecință.
            
         
               (7)
            
            
               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 479/2010 se modifică după cum urmează:
   
               1.
            
            
               Articolul 2 se modifică după cum urmează:
               
                           (a)
                        
                        
                           la alineatul (2), teza introductivă se înlocuiește cu următorul text:
                           „(2)   Până la data de 15 a fiecărei luni, având în vedere prețurile la poarta fabricii înregistrate în cursul lunii precedente la produsele enumerate în anexa I.B, statele membre notifică Comisiei:”;
                        
                     
                           (b)
                        
                        
                           alineatul (4) se înlocuiește cu următorul text:
                           „(4)   În scopul alineatelor (1) și (2), prin «preț la poarta fabricii» se înțelege prețul la care este cumpărat produsul de la întreprindere, fără taxe (TVA) sau alte costuri (transport, încărcare, manipulare, depozitare, palete, asigurări etc.).
                           Statele membre se asigură că prețul notificat este reprezentativ pentru situația predominantă pe piață. Prețul notificat se bazează pe cea mai adecvată sursă de informații disponibilă, și anume:
                           
                                       (a)
                                    
                                    
                                       pe vânzările care au fost facturate în perioada de referință;
                                       și/sau
                                    
                                 
                                       (b)
                                    
                                    
                                       pe contractele încheiate în perioada de referință pentru livrări în termen de trei luni.”
                                    
                                 
                     
         
               2.
            
            
               La articolul 7 alineatul (1), literele (a) și (b) se înlocuiesc cu următorul text:
               
                           „(a)
                        
                        
                           cantitățile defalcate pe coduri din nomenclatura pentru restituirile la export privind produsele lactate, pe coduri de destinație și pe data depunerii cererii, menționate în cererile de licențe anulate în temeiul articolului 10 alineatul (2) paragraful al doilea din Regulamentul (CE) nr. 1187/2009;
                        
                     
                           (b)
                        
                        
                           cantitățile rămase neutilizate în cadrul licențelor expirate și returnate în cursul lunii precedente și care au fost eliberate începând cu data de 1 iulie a anului GATT în curs, defalcate pe coduri din nomenclatura produselor lactate pentru restituirile la export și pe coduri de destinație;”.
                        
                     
         
               3.
            
            
               Punctul 3 litera (c) din anexa II se înlocuiește cu următorul text:
               
                           „(c)
                        
                        
                           metoda de anchetă: se indică partea interesată de la care provin datele (producători, primii cumpărători) și modalitatea sau metoda prin care sunt colectate datele;”.
                        
                     
         Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică de la 1 decembrie 2011.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 noiembrie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 135, 2.6.2010, p. 26.